ไลฟ์อิสสเตรนจ์

ไลฟ์อิสสเตรนจ์ () เป็นวิดีโอเกมผจญภัยภาพกราฟิกแบ่งเป็นตอน พัฒนาโดยดอนต์น็อดเอ็นเตอร์เทนเมนต์ และจำหน่ายโดยสแควร์อีนิกซ์ เกมทำลงลินุกซ์ ไมโครซอฟท์ วินโดวส์ โอเอสเทน เพลย์สเตชัน 3 เพลย์สเตชัน 4 เอกซ์บอกซ์ 360 และเอกซ์บอกซ์ วัน และมีจำนวนห้าตอน ออกจำหน่ายเป็นช่วงเวลาตลอดปี ค.ศ. 2015

เนื้อเรื่องของเกมเล่าเกี่ยวกับแม็กซีน (แม็กซ์) คอลฟิลด์ นักเรียนถ่ายภาพที่ค้นพบว่าเธอมีความสามารถพิเศษในการย้อนเวลาไปที่เวลาใดก็ได้ ทำให้เธอเห็นตัวเลือกต่าง ๆ ที่ทำให้เกิดปรากฏการณ์ผีเสื้อขยับปีก (butterfly effect) ที่การกระทำใดการกระทำหนึ่งสามารถเปลี่ยนแปลงเส้นเวลาได้ หลังจากรู้ล่วงหน้าว่ามีพายุกำลังจะมาถึง แม็กซ์มีหน้าที่ป้องกันไม่ให้พายุทำลายเมืองของเธอ การกระทำของผู้เล่นจะปรับเปลี่ยนเนื้อเรื่อง และอนุญาตให้ผู้เล่นกลับไปแก้ไขเหตุการณ์ในอดีตได้ ภารกิจเก็บของและการทำให้สภาพแวดล้อมเปลี่ยนแปลงมาในรูปของการแก้ปริศนา นอกจากการเลือกตัวเลือกบทสนทนาแบบแตกสาขา

การพัฒนาของเกมไลฟ์อิสสเตรนจ์เริ่มในเดือนเมษายน ค.ศ. 2013 เกมเกิดขึ้นมาในแบบแบ่งเป็นตอน ทั้งเหตุผลในเชิงรายได้และเชิงสร้างสรรค์ นักพัฒนาเดินทางไปที่แปซิฟิกตะวันตกเฉียงเหนือเพื่อเก็บรายละเอียดสถานที่ และล้มล้างต้นแบบดั้งเดิมทั้งหมดเพื่อสร้างตัวละครขึ้นมา ผลตอบกลับของผู้เล่นจะส่งผลต่อการเปลี่ยนแปลงในตอน จุดศูนย์กลางในเกมคือเนื้อเรื่องและอาร์กของตัวละคร มิใช่รูปแบบเกมที่เป็นการเป็นผจญภัยกราฟิกดั้งเดิมอย่างปริศนาชี้แล้วคลิก การพากย์เสียงเกิดขึ้นที่ลอสแอนเจลิส รัฐแคลิฟอร์เนีย

ระหว่างการออกจำหน่าย ไลฟ์อิสสเตรนจ์ได้รับคำวิจารณ์เป็นที่ชื่นชอบในเรื่องการพัฒนาตัวละคร กลไกการย้อนเวลา และการจู่โจมประเด็นต้องห้ามต่าง ๆ เกมชนะรางวัลเนื้อเรื่องยอดเยี่ยมของบาฟตาเกมส์อะวอดส์ รางวัลพีบอดี-เฟซบุ๊กฟิวเชอส์ออฟมีเดียอะวอร์ด และรางวัลเกมส์ฟอร์อิมแพกต์อะวอร์ดของรายการเดอะเกมอะวอดส์ คำตำหนิทั่วไปได้แก่การใช้สแลง การทำลิปซิงก์ที่ไม่ดีในตอนแรก ๆ และความไม่สอดคล้องในเรื่อง เกมขายได้หนึ่งล้านหน่วยภายในปลายเดือนกรกฎาคม ค.ศ. 2015 มีซีรีส์ดิจิทัลที่อ้างอิงจากเกมพัฒนาโดยเลเจนแดรีดิจิทัลสตูดิโอส์และสแควร์อีนิกซ์

ความสำเร็จของวิดีโอเกมทำให้เกิดภาคต่อ ไลฟ์อิสสเตรนจ์ 2, ไลฟ์อิสสเตรนจ์: ทรูคัลเลอส์ ภาคต้น ไลฟ์อิสสเตรนจ์: บีฟอร์เดอะสตอร์ม และ ภาคต่อโดยตรง ไลฟ์อิสสเตรนจ์: ดับเบิลเอกโพเชอร์' และ ไลฟ์อิสสเตรนจ์: รียูเนียน เดินเรื่องผ่านตัวละครแม็กซ์และโคลอี้ โดยใช้ทางเลือกของภาคต้นฉบับเป็นฐาน กำหนดวางจำหน่าย 29 ตุลาคม ค.ศ. 2024

 การจำหน่าย 
 ชื่อตอน วันที่จำหน่าย   "Episode 1: Chrysalis" 30 มกราคม 2015   "Episode 2: Out of Time" 24 มีนาคม 2015   "Episode 3: Chaos Theory" 19 พฤษภาคม 2015   "Episode 4: Dark Room" 28 กรกฎาคม 2015   "Episode 5: Polarized" 20 ตุลาคม 2015

 อ้างอิง 

 แหล่งข้อมูลอื่น 



หมวดหมู่:วิดีโอเกมที่ออกวางจำหน่ายในปี พ.ศ. 2558
หมวดหมู่:วิดีโอเกมแอ็กชันผจญภัย
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเพลย์สเตชัน 4
หมวดหมู่:เกมสำหรับวินโดวส์
หมวดหมู่:เกมสำหรับลินุกซ์
หมวดหมู่:เกมสำหรับแมคโอเอส
หมวดหมู่:เกมสำหรับเอกซ์บอกซ์ 360
หมวดหมู่:เกมสำหรับเอกซ์บอกซ์วัน
หมวดหมู่:วิดีโอเกมที่มีฉากในสหรัฐ
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมเกี่ยวกับการเดินทางข้ามเวลา
หมวดหมู่:วิดีโอเกมที่พัฒนาขึ้นในประเทศฝรั่งเศส
หมวดหมู่:วิดีโอเกมเกี่ยวกับความฝัน